cyanic-selkie/wikianc huggingface dataset:
Γιάσερ Αραφάτ
Η ανάδειξή του ως ηγέτης των Παλαιστινίων
Το 1969 ήταν χρονιά-σταθμός για τις εξελίξεις στη Μέση Ανατολή. Ήταν η χρονιά στην οποία αναδείχθηκε ο Γιασέρ Αραφάτ και στο Ισραήλ ανέλαβε την πρωθυπουργία η "γηραιά κυρία" του εβραϊκού κράτους, Γκόλντα Μέιρ.
Από την 1η ως τις 5 Φεβρουαρίου διεξήχθη στο Κάιρο η σύνοδος του Παλαιστινιακού Εθνικού Συμβουλίου, το οποίο οι παλαιστινιακές οργανώσεις αναγνώριζαν ως εξόριστη κυβέρνηση του μελλοντικού παλαιστινιακού κράτους.
Σκοπός της συνόδου, στην οποία μετείχαν 105 εκπρόσωποι των περισσοτέρων παλαιστινιακών οργανώσεων, ήταν η εκλογή της νέας ηγεσίας της Οργάνωσης για την Απελευθέρωση της Παλαιστίνης.
Η σύνοδος εξελίχθηκε σε πραγματικό θρίαμβο της Αλ Φατάχ, της μεγαλύτερης από τις ένοπλες ομάδες και του ηγέτη της, του 39ετούς Γιάσερ Αραφάτ, ο οποίος ανέλαβε ουσιαστικά τον πλήρη έλεγχο της ΟΑΠ.
Στο τελικό ανακοινωθέν της διάσκεψης, στην οποία καθορίστηκε και η περαιτέρω δράση του παλαιστινιακού κινήματος, έγινε μνεία στον απώτερο στόχο της ειρηνικής συμβίωσης των λαών της περιοχής, αλλά ταυτόχρονα απορρίφθηκε κατηγορηματικά κάθε ειρηνική λύση του προβλήματος η οποία θα αντιβαίνει τα δίκαια των Παλαιστινίων. Λίγες ημέρες αργότερα η ΟΑΠ άνοιξε δικά της γραφεία στις πρωτεύουσες των αραβικών κρατών και απέστειλε εκπρόσωπό της στην "τετραμερή" διάσκεψη Η.Π.Α., Ε.Σ.Σ.Δ., Γαλλίας και Μεγάλης Βρετανίας, η οποία διεξήχθη στη Νέα Υόρκη με στόχο την εξεύρεση λύσης για το μεσανατολικό. Οι κινήσεις αυτές δεν ήταν τυχαίες. Έδειχναν καθαρά την πρόθεση της ΟΑΠ να αποτελέσει η ίδια τον πυρήνα ενός μελλοντικού παλαιστινιακού κράτους και, κυρίως, να απογαλακτίσει το παλαιστινιακό κίνημα από την κηδεμονία των αραβικών καθεστώτων που το χρησιμοποιούσαν κυρίως ως υπομόχλιο των δικών τους, συχνά αντικρουόμενων, φιλοδοξιών.
Εκπρόσωπος της ΟΑΠ
Τον Οκτώβριο του 1974 η Αραβική Συνδιάσκεψη αναγνώρισε την PLO (ΟΑΠ, Οργάνωση για την Απελευθέρωση της Παλαιστίνης) ως τον μοναδικό εκπρόσωπο του Παλαιστινιακού λαού και ένα μήνα αργότερα ο Αραφάτ συμμετείχε στη Γενική Συνέλευση του ΟΗΕ ως αντιπρόσωπος της. Τον Ιούνιο του 1982, οι Ισραηλινοί στην προσπάθεια τους να καταστρέψουν την PLO, που δρούσε από το γειτονικό Λίβανο, ξεκίνησαν μια σαρωτική εισβολή, που εξελίχτηκε σε πραγματικό πόλεμο. Το αποτέλεσμα ήταν μεγάλες σφαγές αμάχων στα στρατόπεδα προσφύγων Σάμπρα και Σατίλα από φανατικούς, με την ανοχή των Ισραηλινών δυνάμεων. Μετά τα παραπάνω γεγονότα ο Αραφάτ και η ηγεσία της PLO μεταφέρθηκαν στην Τυνησία.
Το 1991 στη Συνδιάσκεψη της Μαδρίτης στο θέμα της Παλαιστίνης δεν σημειώθηκε καμία πρόοδος, το 1993 όμως με τη Συμφωνία του Όσλο, παραχωρήθηκε περιορισμένη αυτονομία στην Λωρίδα της Γάζας και στη Δυτική Όχθη.
Ηγέτης της Παλαιστινιακής Αρχής
Τον Ιούνιο 1994 ο Γιάσερ Αραφάτ —μετά από 27 χρόνια— επέστρεψε στη Λωρίδα της Γάζας και την Ιεριχώ για να αναλάβει την ηγεσία της Παλαιστινιακής Εθνικής Αρχής (PNA).
Το φθινόπωρο του 1994 ο Αραφάτ, ο Γιτζάκ Ράμπιν και ο υπουργός εξωτερικών του Ισραήλ Σιμόν Πέρες τιμήθηκαν με το Βραβείο Νόμπελ Ειρήνης.
Ιντιφάντα 2000, αποκλεισμός, απελευθέρωση και θάνατος
Το 2000, ξέσπασε η δεύτερη ιντιφάντα (εξέγερση), και ο Γιάσερ Αραφάτ πρότεινε τη λύση των δύο κρατών: οι Παλαιστίνιοι θα αναγνώριζαν το Ισραήλ, με αντάλλαγμα τη δημιουργία παλαιστινιακού κράτους στα εδάφη που είχαν καταληφθεί το 1967 από το Ισραήλ. Ο Τζορτζ Μπους χαρακτήρισε τον Γιάσερ Αραφάτ «αποτυχημένο ηγέτη» το 2001. Από το Δεκέμβριο του 2001, ο Αραφάτ παρέμεινε αποκλεισμένος στο αρχηγείο του στη Ραμάλα, κυκλωμένος από ισραηλινά στρατεύματα. Έπειτα από αμερικανικές πιέσεις, απελευθερώθηκε στις 29 Σεπτεμβρίου του 2002.
Το 2004 η κατάσταση της υγείας του επιδεινώθηκε με αποτέλεσμα να πεθάνει σε νοσοκομείο το Παρισιού τον Νοέμβριο του 2004. Σύμφωνα με τα ιατρικά αρχεία, ο Αραφάτ πέθανε από εγκεφαλική αιμορραγία, που προήλθε από εντερική φλεγμονή, σε ηλικία 75 ετών. Σύμφωνα με αναλύσεις που έγιναν σε ελβετικό εργαστήριο το 2012, εξετάστηκε η πιθανότητα δηλητηρίασης του με ραδιενεργό πολώνιο. Ο έλεγχος προσωπικών αντικειμένων του Αραφάτ έδειξε την ύπαρξη ιχνών πολωνίου.Παρόλα αυτά, Ρώσος αξιωματούχος δήλωσε στις 15-10-2013 πως τελικά δεν βρέθηκαν ίχνη πολωνίου σε έρευνα από ρώσικο εργαστήριο.
Εξωτερικοί σύνδεσμοι
Κατηγορία:Πρόεδροι της Παλαιστίνης Κατηγορία:Παλαιστίνιοι πολιτικοί Κατηγορία:Βραβευμένοι με Νόμπελ Ειρήνης
Γεώργιος Κονδύλης
Ο Γεώργιος Κονδύλης (14 Αυγούστου 1879 - 31 Ιανουαρίου 1936) ήταν Έλληνας στρατιωτικός και πολιτικός, δύο φορές πρωθυπουργός της Ελλάδας μετά από δύο πραξικοπήματα, αντιβασιλέας, πολλές φορές βουλευτής και υπουργός.
Πρώτα χρόνια και Βαλκανικοί Πόλεμοι
Γεννήθηκε στον Προυσό Ευρυτανίας. Σε ηλικία 17 ετών κατατάχθηκε εθελοντής στο στρατό (πυροβολικό) και συμμετείχε στην Κρητική Επανάσταση του 1896. Το 1900 ήταν υποψήφιος για τη Σχολή Υπαξιωματικών, όμως τον απέρριψαν λόγω του ατίθασου χαρακτήρα του. Αργότερα, έχοντας το βαθμό του λοχία στο στράτευμα, υπήρξε οπλαρχηγός με δική του αντάρτικη ομάδα στο Μακεδονικό Αγώνα (1904-1908) στην περιοχή Καστοριάς και Μοριχόβου. Το 1909, επιλοχίας πλέον, συμμετείχε στο Κίνημα στο Γουδί. Το 1910 στάλθηκε σε ειδική αποστολή ως δάσκαλος στο χωριό Οργάς της Ανατολικής Θράκης, οπότε και προήχθη σε ανθυπολοχαγό. Κατόπιν, ως υπολοχαγός στους Βαλκανικούς πολέμους (1912-1913), υπηρέτησε στο 5ο Σύνταγμα της υπό τον υποστράτηγο Εμμανουήλ Μανουσογιαννάκη 5ης Μεραρχίας. Διακριθείς στους πολέμους αυτούς προήχθη σε λοχαγό. Το 1915 λόγω των σημαντικών ικανοτήτων του αλλά και της φιλοβενιζελικής του τότε στάσης τοποθετήθηκε αξιωματικός του Επιτελείου της 6ης Μεραρχίας, παρότι δεν προερχόταν από τη Σχολή Ευελπίδων.
Στρατιωτική δράση
Κατά τον Α' Παγκόσμιο Πόλεμο συμμετείχε στις επιχειρήσεις του Μακεδονικού Μετώπου (1916-1918). Ειδικότερα, το καλοκαίρι του 1916 με την έκρηξη του Κινήματος της Θεσσαλονίκης, συμμετέχοντας σ΄ αυτό προήχθη σε ταγματάρχη και τέθηκε επικεφαλής των ταγμάτων του λεγόμενου Στρατού Εθνικής Αμύνης. Αρχικά τον Σεπτέμβριο του 1916 οργάνωσε με βαναυσότητα την καταστολή της εξέγερσης των αντιβενιζελικών Επίστρατων της Χαλιδικής ενάντια στην επιστράτευση της Κυβέρνησης Εθνικής Αμύνης υπέρ της Αντάντ, όπως φαίνεται και από τον δημόσιο απαγχονισμό του αρχηγού των Επίστρατων στον Πολύγυρο, Γ. Συνάπελου. Αναλαμβάνοντας στη συνέχεια διοικητής του συντάγματος Σερρών, συμμετείχε στη μάχη του Σκρα όπου διακριθείς προήχθη κατ΄ εκλογή σε αντισυνταγματάρχη, αναλαμβάνοντας τη διοίκηση του συντάγματος Καλαμών. Συμμετέχοντας στην εκστρατεία στην Ουκρανία (1919) ως διοικητής συντάγματος της 13ης Μεραρχίας, προήχθη σε συνταγματάρχη. Με το άδοξο τέλος της τελευταίας στάλθηκε στις επιχειρήσεις στη Μικρά Ασία (1919-1920), όπου έδρασε κυρίως στην περιοχή Σαλιχλή. Απέδρασε από την Τουρκία ντυμένος σαν απλός φαντάρος, με τη βοήθεια του Αριστείδη Βέττου του Ζήκου από την Κεραμίτσα Θεσπρωτίας, ο οποίος ήταν ταχυδρόμος των Ελλήνων στρατιωτών, φοβούμενος απόπειρα δολοφονίας από την ελληνική κυβέρνηση. Όταν έφτασε σώος στην πατρίδα, υποσχέθηκε στον ταχυδρόμο ότι όταν έρθει στα πράγματα θα τον βοηθήσει, όπως και έγινε, αφού τον διόρισε στα ΤΤΤ, τον μετέπειτα ΟΤΕ.
Μετά τις εκλογές του 1920 (1 Νοεμβρίου), εγκατέλειψε τη μονάδα του και εγκαταστάθηκε αυτοβούλως στην Κωνσταντινούπολη, απ' όπου άσκησε οξύτατη αντιπολίτευση στην τότε νέα φιλοβασιλική ελληνική κυβέρνηση. Με το Κίνημα της 11ης Σεπτεμβρίου 1922 επανήλθε στο στρατό και τοποθετήθηκε διοικητής της Μεραρχίας Κρήτης της Στρατιάς Έβρου, την οποία και αναδιοργάνωσε. Όταν εκδηλώθηκε το κίνημα Γαργαλίδη-Λεοναρδόπουλου (1923) βρισκόταν στη Θεσσαλονίκη, όπου και ανέλαβε ο ίδιος την καταστολή του, και στη συνέχεια έφτασε στην Αττική όπου και κατόρθωσε παρά τον Κιθαιρώνα να εξαναγκάσει τα επαναστατικά εκεί στρατεύματα να παραιτηθούν των ενεργειών τους. Για την ταχύτατη αυτή δράση του αποκαλείτο "Κεραυνός". Κατόπιν παραίτησής του, αποστρατεύθηκε τον ίδιο χρόνο με το βαθμό του υποστρατήγου. Ως αξιωματικός αναδείχθηκε, κυρίως, για το θάρρος που επέδειξε στις μάχες, την εν γένει αποφασιστικότητα, αλλά και για τις στρατηγικές του ικανότητες.
Πολιτική δράση - 1η Πρωθυπουργία
Αμέσως μετά την αποστράτευσή του το Νοέμβριο του 1923, ασχολήθηκε με την πολιτική και εκλέχτηκε βουλευτής Ροδόπης στη Δ΄ Εθνοσυνέλευση, όπου και ηγήθηκε του μικρού Εθνικού Δημοκρατικού Κόμματος, με το οποίο και επιτέθηκε με δριμύτητα κατά των κυβερνήσεων Ελευθερίου Βενιζέλου και Γεωργίου Καφαντάρη, θεωρώντας τις τελείως ξένες προς τους δημοκρατικούς θεσμούς. Στις 12 Μαρτίου του 1924 επί κυβερνήσεως Αλέξανδρου Παπαναστασίου ανέλαβε επί τρίμηνο υπουργός των Στρατιωτικών. Στις 7 Οκτωβρίου του 1924 επί κυβερνήσεως Ανδρέα Μιχαλακόπουλου ορκίσθηκε υπουργός των Εσωτερικών, θέση από την οποία και παραιτήθηκε λίγο πριν από τη δικτατορία του στρατηγού Θεόδωρου Πάγκαλου (Ιούνιος 1925). Τάχθηκε όμως αμέσως κατά της δικτατορίας, παρασύροντας στρατιωτικές φρουρές σε ένοπλη εξέγερση, και την ανέτρεψε στις 21 Αυγούστου του 1926, συλλαμβάνοντας στις Σπέτσες τον πρόεδρο της Δημοκρατίας Θεόδωρο Πάγκαλο και άλλους οπαδούς του. Κατόπιν ορκίσθηκε Πρόεδρος της Κυβέρνησης και υπουργός των Στρατιωτικών και των Ναυτικών. Πρώτο του έργο ήταν να επαναφέρει στη θέση του Προέδρου της Δημοκρατίας τον ναύαρχο Παύλο Κουντουριώτη και να προκηρύξει εκλογές για τις 7 Νοεμβρίου του 1926. Οι εκλογές αυτές, από τις οποίες απείχε ο ίδιος και το κόμμα του, διενεργήθηκαν άψογα και αδιάβλητα. Όταν στις 4 Δεκεμβρίου σχηματίσθηκε η Οικουμενική Κυβέρνηση του Αλέξανδρου Ζαΐμη, ο Κονδύλης παρέδωσε την εξουσία.
Αργότερα, στις εκλογές του Αυγούστου 1928 εξελέγη βουλευτής Καβάλας, οπότε και μετονόμασε το Εθνικό Δημοκρατικό Κόμμα, το οποίο είχε ιδρύσει, σε Εθνικό Ριζοσπαστικό Κόμμα. Στις εκλογές του Σεπτεμβρίου 1932 το κόμμα του συνεργάσθηκε με το Κόμμα των Φιλελευθέρων και εκλέχθηκε βουλευτής Τρικάλων. Όταν το Λαϊκό Κόμμα αναγνώρισε την Αβασίλευτη Δημοκρατία, συνεργάσθηκε με αυτό αναλαμβάνοντας έτσι στην πρώτη κυβέρνηση του Παναγή Τσαλδάρη το υπουργείο Στρατιωτικών, στο οποίο και παρέμεινε μέχρι τις 16 Ιανουαρίου του 1933, όταν ανατράπηκε η κυβέρνηση Τσαλδάρη από τον Ελευθέριο Βενιζέλο.
Στις εκλογές της 5ης Μαρτίου 1933 συνεργάσθηκε με το Λαϊκό Κόμμα, και στη νέα κυβέρνηση του Παναγή Τσαλδάρη που αναδείχθηκε μετά και την καταστολή του Κινήματος της 6ης Μαρτίου 1933, ανέλαβε αρχικά το υπουργείο Στρατιωτικών (10 Μαρτίου 1933), και λίγο αργότερα στις 5 Απριλίου την αντιπροεδρία της Κυβέρνησης.
Όταν το 1935 εκδηλώθηκε το βενιζελικό Κίνημα της 1ης Μαρτίου 1935 υπό του Βενιζέλου και του Πλαστήρα, ο Κονδύλης συνέβαλε στην άμεση καταστολή και συντριβή του, μετά τις οποίες ακολούθησαν σειρές δικών από έκτακτα στρατοδικεία. Μετά τις εκλογές της Ε' Εθνοσυνέλευσης (9 Ιουνίου 1935), όπου το κόμμα του κατέλαβε 33 έδρες στη Βουλή, πεπεισμένος ότι η κρατούσα τότε πολιτική κατάσταση δεν παρείχε ασφάλεια και ηρεμία, και δεν ανταποκρινόταν στα αισθήματα του ελληνικού λαού, τάχθηκε με δηλώσεις του υπέρ της επαναφοράς της Βασιλείας, σχεδιασμός που τον εξυπηρετούσε και πολιτικώς. Έτσι, στις 5 Ιουλίου του 1935 μέσα στη Βουλή εκφώνησε τον ιστορικό λόγο του υπέρ της Βασιλείας. Το λόγο αυτό η κυβέρνηση δέχθηκε θετικά και υποσχέθηκε τη διεξαγωγή δημοψηφίσματος.
2η Πρωθυπουργία
Παρά ταύτα, οι διάφορες κωλυσιεργίες και αναβολές προσδιορισμού του δημοψηφίσματος, καθώς και οι φόβοι εκδήλωσης τυχόν νέων κινημάτων, οδηγούν τους αρχηγούς των τριών όπλων, υποστράτηγο Αλέξανδρο Παπάγο (διοικητή του Α΄ Σώματος Στρατού στην Αθήνα), υποναύαρχο Δημήτριο Οικονόμου (αρχηγό ΓΕΝ) και υποστράτηγο Αεροπορίας Γεώργιο Ρέππα (αρχηγό ΓΕΑ), υπό τον Γ. Κονδύλη, στον πραξικοπηματικό εξαναγκασμό του Παναγή Τσαλδάρη σε άμεση παραίτηση με την επίδοση τελεσιγραφικού διαβήματος, μπλοκάροντας στις 10 Οκτωβρίου 1935 καθ' οδόν το όχημα που τον μετέφερε από την οικία του στο κέντρο, επί της λεωφόρου Κηφισίας, στο ύψος περίπου του Γηροκομείου. Έτσι το ίδιο βράδυ ο Κονδύλης ορκίζεται στη Βουλή Πρόεδρος της Κυβέρνησης και σχηματίζει την Κυβέρνηση Κονδύλη του 1935 με αντιπρόεδρο τον Ιωάννη Θεοτόκη, και καταργεί με ψήφισμα στη Βουλή την Αβασίλευτη Δημοκρατία υπέρ της Βασιλευομένης. Η δε Βουλή αναθέτει την Αντιβασιλεία στον Γ. Κονδύλη μέχρι τον ερχομό του Γεωργίου Β΄ στην Ελλάδα.
Με το Δημοψήφισμα του 1935 που ακολούθησε, επανήλθε ο Βασιλιάς Γεώργιος Β΄. Λίγες όμως ημέρες αργότερα ο Κονδύλης διαφώνησε με τον βασιλιά για το θέμα της παροχής αμνηστίας των κινηματιών της 1ης Μαρτίου 1935, στο οποίο αντιτασσόταν ο πρώτος πεισματικά, όμως ο βασιλιάς επέμενε στη συμφιλίωση των αντιμαχόμενων παρατάξεων που θα εξασφάλιζε αρχικώς το θρόνο του. Συνέπεια αυτού ήταν ο βασιλιάς να τον αναγκάσει σε παραίτηση στις 30 Νοεμβρίου 1935. left|thumb|Η σορός του Κονδύλη στη Μητρόπολη Αθηνών Απεβίωσε στην Αθήνα στις 31 Ιανουαρίου 1936, στις 12:30 το μεσημέρι, από ανακοπή καρδιάς, σε ηλικία 57 ετών. Ύστερα από απαίτηση του βασιλιά Γεώργιου Β' να του αποδοθούν δημόσιες τιμές, το σώμα του ταριχεύτηκε από γιατρούς και νοσοκόμους του Ερυθρού Σταυρού. Μετά την ταρίχευση, ο γλύπτης Γεώργιος Δημητριάδης πήρε το γύψινο εκμαγείο του για την κατασκευή προτομής. Το σώμα του τοποθετήθηκε σε μεγάλο φέρετρο με γυάλινο καπάκι και πλήθος κόσμος συνέρρευσε στην οικία του του για να τον αποχαιρετήσει. Την 1η Φεβρουαρίου, η σορός του μεταφέρθηκε στη Μητρόπολη Αθηνών, και τέθηκε σε δημόσιο προσκύνημα. Το απόγευμα της 2ας Φεβρουαρίου, η σορός του μεταφέρθηκε με το τρένο στα Τρίκαλα, για να ταφεί δίπλα στον τάφο της μητέρας του, όπως ήταν η επιθυμία του.
Επίσημη αναφορά στο έργο του έγινε σε ειδική τελετή της Βουλής στις 22 Απριλίου του 1936.
Βιβλιογραφία
Κατηγορία:Έλληνες στρατηγοί Κατηγορία:Πρωθυπουργοί της Ελλάδας Κατηγορία:Έλληνες υπουργοί Στρατιωτικών Κατηγορία:Έλληνες υπουργοί Εσωτερικών Κατηγορία:Έλληνες αρχηγοί κομμάτων Κατηγορία:Βουλευτές Ροδόπης Κατηγορία:Βουλευτές Καβάλας Κατηγορία:Βουλευτές Τρικάλων Κατηγορία:Αντιβασιλείς της Ελλάδας Κατηγορία:Συμμετέχοντες στην Εκστρατεία της Κριμαίας 1918-1919 Κατηγορία:Έλληνες κινηματίες Κατηγορία:Βενιζελισμός Κατηγορία:Αντιβενιζελικοί
Δήμος Πύλου - Νέστορος
μικρογραφία|[[Πύλος]] μικρογραφία|[[Κορώνη]] μικρογραφία|[[Κάστρο της Μεθώνης|Κάστρο Μεθώνης]] μικρογραφία|[[Ανάκτορο του Νέστορα|Ανάκτορο Νέστορα]] Ο Δήμος Πύλου - Νέστορος είναι Δήμος της Περιφέρειας Πελοποννήσου που συστάθηκε με το Πρόγραμμα «Καλλικράτης», από την συνένωση των προϋπαρχόντων Δήμων, Δήμος Κορώνης, Δήμος Μεθώνης, Δήμος Νέστορος, Δήμος Παπαφλέσσα, Δήμος Πύλου και Δήμος Χιλιοχωρίων. Η έκταση του νέου Δήμου είναι 554,3 τ.χλμ. και ο πληθυσμός του 21.376 κάτοικοι, σύμφωνα με την Απογραφή του 2011, Έδρα του Δήμου, ορίστηκε η Πύλος και ιστορική έδρα, η Χώρα.
Οικιστική διάρθρωση
Ο Δήμος Πύλου - Νέστορος συγκροτήθηκε σύμφωνα με τις διατάξεις του Νόμου 3852/2010 Πρόγραμμα «Καλλικράτης». Με τη νέα διοικητική του οργάνωση άρχισε να λειτουργεί από την 01-01-2011. Έδρα του δήμου είναι η Πύλος. Επίσης, η κωμόπολη Χώρα, έχει οριστεί ως ιστορική έδρα.
Αποτελείται από 6 Δημοτικές Ενότητες (Δ.Ε.) και 45 Κοινότητες, οι οποίες περιλαμβάνουν συνολικά 106 επίσημα αναγνωρισμένους οικισμούς, οι οποίοι έχουν μόνιμο πληθυσμό 21.376 κατοίκους, σύμφωνα με την Απογραφή του 2011.
Διοικητική οργάνωση
μικρογραφία|[[Βοϊδοκοιλιά]] μικρογραφία|[[Νιόκαστρο Ναυαρίνου|Νεόκαστρο Πύλου]] μικρογραφία|[[Κάστρο της Κορώνης|Κάστρο Κορώνης]] μικρογραφία|[[Υάμεια|Υάμεια Κορώνης]] μικρογραφία|[[Φοινικούντα]] μικρογραφία|[[Γιάλοβα Μεσσηνίας|Γιάλοβα]] μικρογραφία|[[Λιμνοθάλασσα Γιάλοβας|Λιμνοθάλασσα Γιαλοβας]] μικρογραφία|200x200εσ|Καταρράκτης Καλαμάρηςμικρογραφία|Η [[Μάχη στο Μανιάκι]] thumb|250px|Αεροφωτογραφία τμήματος της Παραλίας της [[Βοϊδοκοιλιάς.]] μικρογραφία|Οι Καμάρες, έφερναν νερό στο [[Νιόκαστρο Ναυαρίνου|Κάστρο Πύλου.]] μικρογραφία|[[Πύλος]] μικρογραφία|Παραλία Ζάγκα [[Κορώνη|Κορώνης]] μικρογραφία|[[Μεθώνη Μεσσηνίας|Μεθώνη]] μικρογραφία|Μπούρτζι [[Κάστρο της Μεθώνης|Κάστρου Μεθώνης]] μικρογραφία|Είσοδος [[Κάστρο της Μεθώνης|Κάστρου Μεθώνης]] μικρογραφία|[[Γρύπας από χρυσό, ανακαλύφθηκε σε τάφο στην Πύλο της Μεσσηνίας, από τον Αμερικανό αρχαιολόγο Carl Blegen το 1963 (NAMA 7986 - Εθνικό Αρχαιολογικό Μουσείο Αθηνών, Υπουργείο Πολιτισμού)]] μικρογραφία|Παραλία [[Μεθώνη Μεσσηνίας|Μεθώνης]] μικρογραφία|[[Κορυφάσιο Μεσσηνίας|Κορυφάσιο]] μικρογραφία|[[Ρωμανός Μεσσηνίας|Ρωμανός]] μικρογραφία|[[Πετροχώρι Μεσσηνίας|Πετροχώρι]]
Δήμαρχος
Ο σημερινός Δήμαρχος είναι ο Παναγιώτης Καρβέλας, ο οποίος εξελέγη στις Ελληνικές αυτοδιοικητικές εκλογές 2019, κατά τον β' γύρο. Στις αυτοδιοικητικές εκλογές του 2010, εκλέχθηκε η πρώτη δημοτική αρχή με πρώτο δήμαρχο του νέου Δήμου, τον Δημήτριο Καφαντάρη, ο οποίος ήταν ο επικεφαλής της δημοτικής παράταξης «Δύναμη Ελπίδας», η οποία έλαβε ποσοστό 48,83% κατά τον α' γύρο και 58,91% κατά τον β' γύρο των εκλογών, ενώ στις αυτοδιοικητικές εκλογές του 2014 επανεξελέγη Δήμαρχος, με ποσοστό 51,63% από τον α' γύρο.
Αντιδήμαρχοι
Το Δήμαρχο Πύλου – Νέστορος επικουρούν οι 6 αντιδήμαρχοι, που ορίστηκαν από τον ίδιο:
Γενικός Γραμματέας
Ο Γενικός Γραμματέας υποστηρίζει το Δήμαρχο στα διοικητικά του καθήκοντα, υλοποιώντας τις αρμοδιότητες που του εκχωρεί ο Δήμαρχος με απόφασή του.
Συμβούλια - Επιτροπές
Ανώτατο όργανο διοίκησης του Δήμου, είναι το Δημοτικό Συμβούλιο. Σύμφωνα με το ν. 3852, Πρόγραμμα «Καλλικράτης», το έργο του Δημοτικού Συμβουλίου επικουρείται από τα Τοπικά Συμβούλια που λειτουργούν σε κάθε Δημοτική Κοινότητα και από ειδικές Επιτροπές με συγκεκριμένες αρμοδιότητες.
Διάρθρωση Υπηρεσιών
Ο Δήμος έχει καταρτίσει και δημοσιεύσει σχετικό Οργανισμό Εσωτερικής Υπηρεσίας, που προβλέπει τη διάρθρωση των υπηρεσιών του, σύμφωνα με τα παρακάτω οργανωτικά σχήματα:
Γραφείο Προέδρου Δημοτικού Συμβουλίου
Το Γραφείο Προέδρου Δημοτικού Συμβουλίου, παρέχει κάθε είδους διοικητική και γραμματειακή υποστήριξη προς τον Πρόεδρο του Δημοτικού Συμβουλίου και το ίδιο το Δημοτικό Συμβούλιο.
Διεύθυνση Ανάπτυξης και Κοινωνικής Μέριμνας
Η Διεύθυνση Ανάπτυξης και Κοινωνικής Μέριμνας, αποτελείται από τα εξής τμήματα:
Διεύθυνση Περιβάλλοντος, Πολεοδομίας και Ποιότητας Ζωής
Η Διεύθυνση Περιβάλλοντος, Πολεοδομίας και Ποιότητας Ζωής, αποτελείται από τα εξής τμήματα:
Διεύθυνση Διοικητικών Υπηρεσιών
Η Διεύθυνση Διοικητικών Υπηρεσιών έχει ως αρμοδιότητα τη διαχείριση των υπηρεσιών του Δήμου.
Υπηρεσίες Δημοτικών Ενοτήτων
Οι Υπηρεσίες Δημοτικών Ενοτήτων του Δήμου, περιλαμβάνουν τις:
Φορέας Κοινωνικής Μέριμνας και Αθλητισμού «Αλληλεγγύη»
Ο Φορέας Κοινωνικής Μέριμνας και Αθλητισμού του Δήμου Πύλου Νέστορος, με τον διακριτικό τίτλο «Αλληλεγγύη», είναι Νομικό Πρόσωπο Δημοσίου Δικαίου (ΝΠΔΔ), το οποίο συστάθηκε το 2011, με έδρα την Πύλο. Προήλθε από την συγχώνευση των μέχρι τότε υφιστάμενων Νομικών Προσώπων, τα οποία αναφέρονταν ως: Δημοτικός Παιδικός Σταθμός Πύλου, Δημοτικός Παιδικός Σταθμός Δ.Δ. Χαρακοπιού Δήμου Κορώνης, Δημοτικός Παιδικός Σταθμός Δ.Δ. Χώρας Δήμου Νέστορος, Δημοτικό Στάδιο Πύλου «Κωστής Τσικλητήρας», Φορέας Πολιτισμού και Αθλητισμού Δήμου Παπαφλέσσα, Πολιτιστικός - Αθλητικός Οργανισμός Δήμου Νέστορος, Κ.Α.Π.Η. Σουληναρίου, Χρυσοκελλάριος Κοινοτική Βιβλιοθήκη, Κοινοτική Βιβλιοθήκη Χαρακοπιού και Θεμιστόκλειο Πνευματικό Κέντρο Κρεμμυδίων. Στους σκοπούς της «Αλληλεγγύης», η οποία διοικείται από 11μελές Διοικητικό Συμβούλιο, περιλαμβάνονται η οργάνωση λειτουργιών ή δραστηριοτήτων και η παροχή υπηρεσιών, που συνδέονται με τους τομείς του πολιτισμού, της κοινωνικής προστασίας και του αθλητισμού. Πρόεδρος του Δ.Σ. είναι ο Περικλής Κοντογόνης (Δημοτικός Σύμβουλος Πύλου - Νέστορος).
Μυτηλιναίειος Βιβλιοθήκη
Η Μυτηλιναίειος Δημοτική Βιβλιοθήκη Δήμου Πύλου - Νέστορος, είναι Νομικό Πρόσωπο Δημοσίου Δικαίου (ΝΠΔΔ), το οποίο συστάθηκε, το 1965, με την επωνυμία «Μυτηλιναίειος Κοινοτική Βιβλιοθήκη Κορώνης» και με έδρα την Κορώνη. Το ΝΠΔΔ και η Βιβλιοθήκη διατηρήθηκε και μετά το 2012, μετονομαζόμενη με την επωνυμία «Μυτηλιναίειος Δημοτική Βιβλιοθήκη Δήμου Πύλου - Νέστορος».
Δημοτική Φιλαρμονική Ορχήστρα Πύλου
Η Δημοτική Φιλαρμονική Ορχήστρα Πύλου (Δ.Φ.Ο.Π) ιδρύθηκε το 1960 από τον πρώην Δήμο Πύλου και σήμερα στεγάζεται στο ισόγειο της διατηρητέας οικίας του Κωστή Τσικλητήρα. Ο χώρος διαθέτει μεγάλη αίθουσα για την διεξαγωγή ομαδικών προβών, αίθουσα μελέτης, γραφείο γραμματείας και αρχιμουσικού, καθώς και χώρο αποθήκευσης οργάνων και υλικών συντήρησης. Το κτίριο διαθέτει επίσης ειδικά διαμορφωμένο περιβάλλοντα χώρο για την διεξαγωγή παραστάσεων και δοκιμών της ορχήστρας. Η ίδρυση της Φιλαρμονικής είχε ως στόχο τη προσφορά πολιτισμού και τη παροχή μουσικής παιδείας στους δημότες και ειδικότερα στους νέους του τόπου, καλύπτοντας συγχρόνως τις εθιμοτυπικές εκδηλώσεις του τότε Δήμου. Πρώτος αρχιμουσικός της ήταν ο Κεφαλονίτης Γεράσιμος Αντωνάτος. Κατά την δεκαετία του 1980 αρχιμουσικός της ήταν ο επίσης Κεφαλονίτης (γενν. στο Ληξούρι) Γεράσιμος Τούλιος (1915 - 2003). Μετά από κάποιο χρονικό διάστημα υπολειτουργίας και εν τέλει διάλυσης του μουσικού συνόλου, η Δ.Φ.Ο.Π συστάθηκε και επαναλειτούργησε εκ νέου από τον Σεπτέμβριο του 2005. Νέος αρχιμουσικός ανέλαβε ο Ιωάννης Σταθόπουλος. Η Δ.Φ.Ο.Π σταδιακά παίρνει την μορφή ενός δυναμικού μουσικού συνόλου. Σήμερα αριθμεί γύρω στα 65 μέλη και κάνει περίπου 40 εμφανίσεις κάθε χρόνο.
Δημοτική Επιχείρηση Ύδρευσης - Αποχέτευσης Πύλου - Νέστορος
Η Δημοτική Επιχείρηση Ύδρευσης - Αποχέτευσης Πύλου - Νέστορος (Δ.Ε.Υ.Α.Π.Ν.) με έδρα την Πύλο, έχει ως αρμοδιότητά της το σύνολο των εδαφικών περιφερειών των Δημοτικών Διαμερισμάτων, της Δημοτικής Ενότητας Πύλου. Σκοπός της είναι η μελέτη, κατασκευή, συντήρηση, εκμετάλλευση, διοίκηση και λειτουργία των δικτύων ύδρευσης και αποχέτευσης ακαθάρτων και ομβρίων υδάτων, καθώς και μονάδων επεξεργασίας λυμάτων και αποβλήτων της περιοχής αρμοδιότητάς της. Η Δημοτική Επιχείρηση Ύδρευσης - Αποχέτευσης Πύλου - Νέστορος είναι Δημοτική Επιχείρηση Ύδρευσης - Αποχέτευσης (ΔΕΥΑ), η οποία συστάθηκε, το 2007, με την επωνυμία «Δημοτική Επιχείρηση Ύδρευσης - Αποχέτευσης Πύλου (Δ.Ε.Υ.Α.Π)» και έδρα την Πύλο, ενώ μετονομάσθηκε, το 2017, σε «Δημοτική Επιχείρηση Ύδρευσης - Αποχέτευσης Πύλου - Νέστορος». Πρόεδρος του Δ.Σ. είναι ο Κωνσταντίνος Καλογερόπουλος (Δημοτικός Σύμβουλος Πύλου - Νέστορος).
Δημοτικό Λιμενικό Ταμείο
Το Δημοτικό Λιμενικό Ταμείο Πύλου - Νέστορος είναι Νομικό Πρόσωπο Δημοσίου Δικαίου (ΝΠΔΔ), το οποίο συστάθηκε το 2001 και ανασυστάθηκε το 2011, με έδρα την Πύλο. Διοικείται από επταμελές (7μελές) Δ.Σ. Πρόεδρος του Δ.Σ. είναι ο Θεόδωρος Χαραμαράς (Πρόεδρος Δημοτικού Συμβουλίου Πύλου - Νέστορος). Ανάμεσα στα έργα που έχει αναλάβει το Δημοτικό Λιμενικό Ταμείο Πύλου περιλαμβάνεται προγραμματική σύμβαση με το Δήμο Πύλου - Νέστορος, προκειμένου να εκτελεστεί η εργασία της «αποκατάστασης του κρηπιδώματος της νεοκλασικής προκυμαίας της Πύλου».
Μορφολογία
Το φυσικό περιβάλλον του Δήμου Πύλου - Νέστορος συγκροτείται αφενός από τα ημιορεινά συστήματα που σε συνδυασμό με τις ρεματιές και τις αγροτικές καλλιέργειες, διαμορφώνουν μοναδικά τοπία και οικότοπους ιδιαίτερης περιβαλλοντικής σημασίας, αφετέρου από τα θαλάσσια και παράκτια συστήματα, εξαιτίας της μεγάλης ακτογραμμής, αλλά και των συμπλεγμάτων νήσων και βραχονησίδων στα νότια. Βορειοδυτικά του Δήμου Πύλου - Νέστορος βρίσκονται τα όρη Κυπαρισσίας, τα οποία μοιράζονται με το Δήμο Κυπαρισσίας.
Κλιματολογικές συνθήκες
Το πλούσιο φυσικό ανάγλυφο της περιοχής δημιουργεί άριστες κλιματολογικές συνθήκες, ιδίως στις ορεινότερες περιοχές και γενικά το κλίμα του Δήμου Πύλου - Νέστορος χαρακτηρίζεται ως Μεσογειακό, με θερμά καλοκαίρια και ήπιους χειμώνες. Στις πεδινές νοτιότερες και πιο δυτικές περιοχές του Δήμου, το κλίμα γίνεται ηπιότερο. Ειδικότερα βρίσκεται εντός των ορίων του έντονου μέσο - μεσογειακού βιοκλίματος.
Άνεμοι
Η κατεύθυνση των επικρατούντων ανέμων είναι Νοτιοδυτική από Νοέμβριο - Ιούνιο, με εξαίρεση τον Ιανουάριο, με Βόρεια κατεύθυνση ανέμου. Κατά τους μήνες από Ιούλιο έως Οκτώβριο, πνέουν Βόρειοι άνεμοι. Η μέση ένταση των ανέμων κυμαίνεται από 4.7 ως 5.7 Μποφώρ, κατά τη διάρκεια του έτους.
Βροχοπτώσεις
Η μέση μηνιαία βροχόπτωση κυμαίνεται μεταξύ 4.2 και 111.7mm και οι συνολικές μέρες βροχής ανά μήνα, μεταξύ 1.3 και 11.6.
Υγρασία
Η υγρότερη περίοδος εμφανίζεται μεταξύ των μηνών Νοεμβρίου και Απριλίου (σχετική υγρασία 70.4 - 74.8%). Ξηρότεροι μήνες εμφανίζονται οι Ιούνιος και Ιούλιος (σχετική υγρασία 58 – 58.6 %).
Χλωρίδα & πανίδα
Κεντρική θέση κατέχουν οι ενταγμένες στο δίκτυο Natura 2000 περιοχές του Δήμου, οι οποίες χωρίζονται σε Ζώνες Ειδικής προστασίας για την Ορνιθοπανίδα (SPA) και σε Τόπους Κοινοτικής Σημασίας (SCI).
Σαπιέντζα, Σχίζα και Ακρωτήριο Ακρίτας
Τα τρία αυτά σπονδυλωτά είναι είδη προτεραιότητας, καθώς είναι απειλούμενα στην Ελλάδα και αναφέρονται στο εθνικό βιβλίο Ερυθρών Δεδομένων ως είδη «Κινδυνεύοντα» (τα δύο πρώτα) και ως «Τρωτά» (το τρίτο)
Λιμνοθάλασσα της Γιάλοβας Ο Δήμος Πύλου - Νέστορος είναι επίσης μια από τις Σημαντικές Περιοχές για τα Πουλιά της Ελλάδας (ΣΠΠ), γεγονός το οποίο είναι πλήρως αιτιολογημένο εξαιτίας της πυκνής και πλούσιας ορνιθοπανίδας. Ο τόπος αυτός χρησιμοποιείται από τα μεταναστευτικά πουλιά σαν τόπος ανάπαυσης. Τουλάχιστον τρία απειλούμενα είδη μεγάλων αετών, από τα πλέον αξιοσημείωτα στοιχεία της τοπικής ορνιθοπανίδας, είναι τα εξής είδη των αετών: Στικταετός (Aquila clanga) και Βασιλαετός (Aquila heliaca) (στα «Κινδυνεύοντα»), καθώς και ο Χρυσαετός (Aquila chrysaetos) (στα «Τρωτά»). Η ενδιαφέρουσα πανίδα και χλωρίδα της περιοχής αυτής, περιλαμβάνει επίσης μεγάλο φάσμα ειδών μεταναστευτικών πουλιών και αρκετά ενδημικά φυτά κι ερπετά, που σπάνια συναντώνται αλλού. Η Λιμνοθάλασσα της Γιάλοβας, είναι ο νοτιότερος υγρότοπος διεθνούς σημασίας στα Βαλκάνια και ένας από τους σημαντικούς υδροβιότοπους της Ευρώπης.
Νομός Λευκάδας
Ο Νομός Λευκάδας ήταν ένας από τους 51 νομούς της Ελλάδας και ανήκει στην περιφέρεια Ιόνιων νησιών. Ήταν νησιωτικός νομός και περιελαμβάνε το νησί της Λευκάδας που είναι το τέταρτο σε έκταση νησί των Επτανήσων, το Μεγανήσι, τον Κάλαμο, τον Καστό και κάποια άλλα μικρότερα νησιά του Ιονίου πελάγους. Βρίσκεται στο δυτικό μέρος της Ελλάδας. Υπήρξε νομός της Ελλάδας από το 1864 έως το 2010, ενώ καταργήθηκε οριστικά με το Σχέδιο Καλλικράτης. Πρωτεύουσα και μοναδική πόλη του νομού ήταν η Πόλη της Λευκάδας. Ήταν σε έκταση ο μικρότερος νομός της Ελλάδας.
Δήμος Πύλου - Νέστορος
Χλωρίδα & πανίδα
Ο υδροβιότοπος τις μεταναστευτικές περιόδους αποτελεί το καταφύγιο για πάρα πολλά απειλούμενα με εξαφάνιση είδη πουλιών και αποτελεί τον ενδιάμεσο σταθμό τους από και προς την Αφρική. Ανάμεσα σε αυτά περιλαμβάνονται είδη πτηνών, όπως τα εξής: Βαλτότρυγγας (Tringa stagnatilis), Λασπότρυγγας (Tringa glareola), Νεροχελίδονο (Glareola pratincola), Γελογλάρονο (Sterna nilotica), Κορμοράνος (Phalacrocorax carbo), Λευκοτσικνιάς (Egretta garzetta), Αργυροτσικνιάς (Casmerodius albus), Χαλκόκοτα (Plegadis falcinellus) κ.α. Περιλαμβάνονται επίσης και άλλα ήδη πτηνών, παγκοσμίου ενδιαφέροντος που δεν πληρούν τα κριτήρια ΣΠΠ, όπως: Αργυροπελεκάνος (Pelecanus crispus), Λιθόπαπια (Aythya nyroca), Κιρκινέζι (Falco naumanni), Διπλομπεκάτσινο (Gallinago media).
Νομός Λευκάδας
Μέχρι το 2011, ο νομός περιλάμβανε τους εξής έξι δήμους:
Υπήρχαν και δύο κοινότητες:
Δήμος Πύλου - Νέστορος
Χλωρίδα & πανίδα
Η Λιμνοθάλασσα της Γιάλοβας αποτελεί επίσης, το μοναδικό μέρος στην Ευρώπη, όπου ζει και αναπαράγεται ο Αφρικάνικος Χαμαιλέοντας (Chamaeleo africanus). Τέλος, η περιοχή προστατεύεται εκτός των άλλων και ως αρχαιολογικός χώρος, ενώ έχει κηρυχθεί και ως Περιοχή Εξαιρετικής Φυσικής Ομορφιάς.
Νομός Λευκάδας
Περιφερειακή ενότητα Λευκάδας
Από το 2011 με τη διοικητική μεταρρύθμιση (Πρόγραμμα «Καλλικράτης»), ο νομός Λευκάδας μετονομάστηκε σε Περιφερειακή Ενότητα Λευκάδας και ανήκει στην Περιφέρεια Ιονίων Νήσων με έδρα την Κέρκυρα.
Δήμος Πύλου - Νέστορος
Καταφύγια Άγριας Ζωής
Στην περιοχή του δήμου υπάρχουν 4 καταφύγια άγριας ζωής:
Νομός Λευκάδας
Περιφερειακή ενότητα Λευκάδας
Οι παλιοί δήμοι Απολλωνίων, Ελλομένου, Καρυάς, Λευκάδας και Σφακιωτών, και οι κοινότητες Καλάμου και Καστού συγκρότησαν το νέο δήμο Λευκάδας και μετονομάστηκαν σε δημοτικές ενότητες. Ο δήμος Μεγανησίου παραμένει ως είχε.
Δήμος Πύλου - Νέστορος
Ελεγχόμενες κυνηγητικές περιοχές
Η νήσος Σαπιέντζα, είναι ένα ακατοίκητο νησάκι, εμβαδού 850 εκταρίων, το οποίο ξεχωρίζει για το σπάνιο φυσικό τοπίο του. Ο πέτρινος φάρος, τα Μουφλόν που ζουν ελεύθερα (είδος αγριοπροβάτου), τα κρι κρι, οι φασιανοί, η κοιλάδα της Γύρης (Σπαρτόλακκα), όπου υπάρχει απολιθωμένη γύρη και το δάσος με τις κουμαριές, αποτελούν μοναδικά χαρακτηριστικά που συναντιούνται στο νησί.
Νομός Λευκάδας
Δείτε επίσης
Για πλήρη κατάλογο των πόλεων και οικισμών του νομού, δείτε το άρθρο Διοικητική διαίρεση νομού Λευκάδας.
Δήμος Πύλου - Νέστορος
Διατηρητέα μνημεία της φύσης
Το Δάσος αείφυλλων πλατύφυλλων στο νησί Σαπιέντζα. Καταλαμβάνει έκταση 240 περίπου στρεμμάτων με τυπική μεσογειακή δασική βλάστηση σκληρόφυλλων, αείφυλλων πλατύφυλλων με τη μορφή δένδρου, ύψους 8 - 10μ. Τα είδη που καλύπτουν το νησί είναι κυρίως κουμαριά, σκίνος, φυλίκι, αγριελιά, πουρνάρι, αριά κ.λπ.
Παραδοσιακοί οικισμοί, τοπία ιδιαίτερου φυσικού κάλλους & ιστορικοί τόποι
Μεθώνη
Η Μεθώνη, το 1976, χαρακτηρίστηκε ως παραδοσιακός οικισμός, καθώς και ως ιστορικός τόπος με τοπίο ιδιαίτερου φυσικού κάλλους, λόγω της γεωμορφολογίας της και της πλούσιας ιστορία της. Το ενετικό κάστρο των μέσων του 14ου αιώνα δεσπόζει στη δυτική πλευρά της σύγχρονης κωμόπολης, ενώ στο νότιο άκρο του κάστρου, μέσα στη θάλασσα ορθώνεται το Μπούρτζι της. Η μεσαιωνική πόλη η οποία περικλειόταν από τα τείχη του του Κάστρου της Μεθώνης, ήταν δομημένη κατά μήκος του άξονα βορρά - νότου. Σήμερα η καστροπολιτεία αυτή, με εξαίρεση την εκκλησία και τα τείχη της, είναι σχεδόν ερειπωμένη.
Κορώνη
Η Κορώνη, το 1979, χαρακτηρίστηκε ως ιστορικός τόπος και τοπίο ιδιαιτέρου φυσικού κάλλους. Η κωμόπολη είναι κτισμένη πάνω και κατά μήκος ενός μικρού βραχώδους ακρωτηρίου. Θεωρείται τόπος ιστορικός και ιδιαιτέρου φυσικού κάλλους, γιατί η αρχιτεκτονική του ακολουθεί την παραδοσιακή μορφολογία των σπιτιών της νοτιοδυτικής Πελοποννήσου και εντάσσεται απόλυτα στο άμεσο περιβάλλον του φρουρίου, Κάστρο της Κορώνης. Η δε μορφή του οικισμού, που εμφανίζεται αρχικά κατά τη μεσαιωνική περίοδο, έχει μέχρι σήμερα διατηρηθεί. Το ιδιαίτερο ύφος του οικισμού του Μεσαίωνα, έχει διατηρηθεί λόγω της μακρόχρονης επίδρασης των Ενετών και της οικονομικής παρακμής του 18ου και 19ου αιώνα, που είχε ως συνέπεια τη μείωση της οικοδομικής δραστηριότητας την εποχή εκείνη.
Πύλος και Όρμος Ναυαρίνου
Η Πύλος και η περιοχή της χαρακτηρίστηκε, το 1976, ως οικισμός που χρειάζεται ειδική προστασία λόγω της ιστορικότητας του και ως τόπος ιδιαίτερου φυσικού κάλλους. Ο τόπος αυτός περιλαμβάνει τον όρμο του Ναυαρίνου, την κωμόπολη της Πύλου (παραδοσιακός οικισμός), το λόφο και το νεότερο Κάστρο της Πύλου (Νιόκαστρο, νέο Ναυαρίνο), τη νήσο Σφακτηρία, τις νησίδες Πύλος και Χελωνήσι, την παραθαλάσσια ζώνη μεταξύ Πύλου και Γιάλοβας, την Λιμνοθάλασσα της Γιάλοβας με το Διβάρι και τον Βάλτο, τον Λόφο, το Ακρωτήριο Κορυφάσιο και το Παλαιόκαστρο Ναυαρίνου (παλιό Ναυαρίνο), τον όρμο της Βοϊδοκοιλιάς, το λόφο του Προφήτη Ηλία και το ύψωμα Κούκουρας. Όλα αυτά αποτελούν μια αδιάσπαστη ιστορική, οικολογική και αισθητική ενότητα της ευρύτερης περιοχής της Πυλίας.
Μανιάκι - Ταμπούρια Παπαφλέσσα
Η περιοχή, το 1974, χαρακτηρίστηκε κυρίως για τη θέση Ταμπούρια, ως ιστορικός τόπος και ως τοπίο ιδιαίτερου φυσικού κάλλους. Πρόκειται για βραχώδη ράχη, στα βόρεια του χωριού Μανιάκι, με άγρια βλάστηση, καθώς τα υψώματα σκεπάζονται από πουρνάρια και άλλη θαμνώδη βλάστηση.
Αξιόλογα φυσικά αξιοθέατα
μικρογραφία|Η [[Παραλία Τσαπί Χρυσοκελλαριάς, της Δημοτικής Ενότητας Κορώνης.]]
Αναπτυξιακή Φυσιογνωμία
Οι κυριότεροι αναπτυξιακοί πυλώνες του σχεδιασμού ανάπτυξης του Δήμου είναι τρεις και ιεραρχούνται κυρίως με την προώθηση της τουριστικής ανάπτυξης και της παροχής υπηρεσιών, την στήριξη της γεωργοκτηνοτροφικής παραγωγής με έμφαση στα χαρακτηριστικά προϊόντα της περιοχής και τέλος την ενίσχυση των μεταποιητικών επιχειρήσεων και της προώθησης του μοντέλου επιχειρηματία αγρότη, με έμφαση στη δημιουργία νέων υποδομών, αλλά και τη συντήρηση - βελτίωση των υπαρχουσών, μέσω διαφόρων χρηματοδοτικών προγραμμάτων (ΕΣΠΑ κ.α.), με έμφαση στο σεβασμό προς το περιβάλλον. Ο σχεδιασμός αυτός περιλαμβάνεται στην κατάρτιση του επιχειρησιακού προγράμματος του Δήμου για την περίοδο από το 2015 ως το 2020.
Επιχειρησιακά προγράμματα
Ο Δήμος Πύλου - Νέστορος προχώρησε στην κατάρτιση επιχειρησιακών προγραμμάτων για την περίοδο 2011–2014 και την περίοδο 2015–2020 τα οποία τέθηκαν σε δημόσια διαβούλευση.
Συγκοινωνία
Η συγκοινωνιακή εξυπηρέτηση του Δήμου, μεταξύ των υπαγόμενων σε αυτόν οικισμών και τους όμορους Δήμους, διεξάγεται κυρίως μέσω των λεωφορείων του ΚΤΕΛ Μεσσηνίας.
Ελληνική Αστυνομία
Η Ελληνική Αστυνομία έχει στην περιοχή του δήμου τα εξής τμήματα:
Πυροσβεστική Υπηρεσία
Το Πυροσβεστικό Σώμα έχει στην περιοχή του Δήμου το εξής κλιμάκιο:
Λιμεναρχεία
Στην περιοχή του Δήμου υπάρχουν Λιμεναρχεία στις εξής κωμοπόλεις:
Υγεία-Περίθαλψη
Για τα ζητήματα υγείας και περίλθαψης των δημοτών και των επισκεπτών του Δήμου, υπάρχουν οι εξής μονάδες υγείας:
Μουσεία
Στα Μουσεία της περιοχής του Δήμου περιλαμβάνονται τα εξής:
Αρχαιολογικοί χώροι
Οι αρχαιολογικοί χώροι, που είναι οργανωμένοι για επίσκεψη, είναι οι εξής:
Υποβρύχια πάρκα
Στην περιοχή του Δήμου υπάρχουν τρία υποβρύχια πάρκα. Το πρώτο, που είναι έτοιμο προς επίσκεψη, είναι το υποβρύχιο πάρκο του δεξαμενόπλοιου "Irene Serenade", το οποίο είναι βυθισμένο στον κόλπο του Ναυαρίνου. Τα άλλα δυο υποβρύχια πάρκα είναι προς δημιουργία και αφορούν τα δύο αρχαία ρωμαϊκά ναυάγια στη Μεθώνη (κοντά στην νήσο Σαπιέντζα), τα οποία είχαν σαν φορτίο κίονες και σαρκοφάγους.
«Βραδιές Πολιτισμού»
Οι «Βραδιές Πολιτισμού» είναι πολιτιστικά δρώμενα, τα οποία ξεκινούν από τα μέσα Ιουλίου και διαρκούν ως τα τέλη του Αυγούστου. Καθιερώθηκαν από το 2011 και περιλαμβάνουν στο πρόγραμμά τους αρκετές από τις εκδηλώσεις των προηγούμενων Δήμων, οι οποίοι ενοποιήθηκαν στον Δήμο Πύλου - Νέστορος, με κύριο σκοπό να φέρουν τους δημότες πιο κοντά, ενώ ταυτόχρονα προβάλλουν τον ενοποιημένο χαρακτήρα της περιοχής. Οι «Βραδιές Πολιτισμού», που έχουν επίσης σαν στόχο να προβάλουν την περιοχή του Δήμου ως ένα κέντρο πνευματικής και πολιτιστικής δραστηριότητας, περιλαμβάνουν στο πρόγραμμά τους διάφορες θεατρικές και χορευτικές παραστάσεις, συναυλίες, θέατρο για παιδιά και ποικίλές άλλες εκδηλώσεις σχετιζόμενες με τη γαστρονομία και τη λαογραφία του τόπου.
Φεστιβάλ Τεχνών Κορώνης
Στην Κορώνη τον Ιούνιο πραγματοποιείται το Φεστιβάλ Τεχνών Κορώνης με πρόγραμμα εκδηλώσεων, που περιλαμβάνει κλασική μουσική, έργα όπερας, μελωδικές προτάσεις από το σύγχρονο ελληνικό και ξένο ρεπερτόριο. Στο ίδιο πλαίσιο οργανώνονται βραδιές χορού, αλλά και εικαστικές προτάσεις προς τους φιλότεχνους.
Ετήσιο αντάμωμα των Συλλόγων του Δήμου Πύλου - Νέστορος
Το «Αντάμωμα των Συλλόγων του Δήμου Πύλου-Νέστορος» είναι μια ετήσια εκδήλωση που διοργανώνεται από το Δήμο Πύλου - Νέστορος με διαφορετικό συντονιστή και τόπο κάθε χρόνο. Κατά τη διάρκεια της εκδήλωσης μέλη των συλλόγων της περιοχής χορεύουν παραδοσιακούς χορούς και τραγουδούν παραδοσιακά τραγούδια από την Ήπειρο, τον Πόντο, την Πελοπόννησο, τα νησιά και τη Ανατολική Ρωμυλία. Το 2017 το Ετήσιο Αντάμωμα οργάνωσε στον προαύλιο χώρο του Δημοτικού Σχολείου Μεθώνης, ο Πολιτιστικός Σύλλογος Μεθώνης. Στο αποκορύφωμα των εκδηλώσεων αυτών έγινε αναπαράσταση του παραδοσιακού γάμου, όπου μικροί και μεγάλοι, «κουβαλώντας» τα προικιά της νύφης, «έντυσαν» τον γαμπρό και με ντουφεκιές χόρεψαν για το μελλοντικό ζευγάρι.
Θεοφάνεια
Οι εορτασμοί για τα Θεοφάνεια γίνονται με τη συγκέντρωση των κατοίκων στην Πύλο, τη Μεθώνη, την Κορώνη, τη Φοινικούντα, καθώς και σε άλλα μέρη του Δήμου, προκειμένου να παρακολουθήσουν την τελετή καθαγιασμού των υδάτων. Στην έδρα του Δήμου, την Πύλο, τελείται η Θεία Λειτουργία και ο Μεγάλος Αγιασμός στον Ιερό Ναό της Κοιμήσεως της Θεοτόκου κι έπειτα σχηματίζεται πομπή, που με τη συνοδεία της Δημοτικής Φιλαρμονικής Ορχήστρας Πύλου - Νέστορος και τους συγκεντρωμένους δημότες, κατευθύνεται προς τη θάλασσα κοντά στην πλατεία Νέστορος, προκειμένου να πραγματοποιηθεί η κατάδυση του Τιμίου Σταυρού.
Επέτειος της 25ης Μαρτίου
Οι εορτασμοί για την επέτειο της 25ης Μαρτίου 1821, γίνονται με τη συγκέντρωση των δημοτών τόσο στην Πύλο, όσο και στις Δημοτικές Ενότητες Νέστορος, Κορώνης, Μεθώνης, Παπαφλέσσα και Χιλιοχωρίων, όπου τελείται δοξολογία, επιμνημόσυνη δέηση στα μνημεία των πεσόντων και κατόπιν κατάθεση στεφάνων στη μνήμη των Αγωνιστών του 1821.
7 Απριλίου 1825: Επέτειος της μάχης του Κρεμμυδίου
Στα Κρεμμύδια η επέτειος της Μάχης του Κρεμμυδίου, τιμάται με διάφορες εκδηλώσεις από τους κατοίκους του χωριού και τους επίσημους φορείς του Δήμου και του Νομού. Οι εκδηλώσεις ξεκινήσουν με Θεία Λειτουργία στον Ιερό Ναό της Κοιμήσεως της Θεοτόκου, ακολουθεί επιμνημόσυνη δέηση στο ηρώο, στο προαύλιο του Δημοτικού Σχολείου Κρεμμυδίων και στη συνέχεια κατάθεση στεφάνων, τήρηση ενός λεπτού σιγής και ανάκρουση του Εθνικού Ύμνου. Τέλος, εκφωνείται ο πανηγυρικός της ημέρας και γίνεται απαγγελία ποιημάτων και απόδοση παραδοσιακών χορών, στους οποίους συμμετέχουν μπουλούκια με παραδοσιακές φορεσιές, από τον Σύλλογο Αγίας Τριάδας.
20 Απριλίου 1825: Επέτειος της ναυμαχίας της Μεθώνης
Στην Μεθώνη, στις 30 Απριλίου κάθε χρόνου, εορτάζεται η επέτειος της Ναυμαχίας της Μεθώνης, στις ακτές της οποίας, την ίδια ημερομηνία, το 1825, ελληνικά πλοία υπό τον μπουρλοτιέρη και ναύαρχο Ανδέα Μιαούλη, κατέστρεψαν με πυρπολικά μια φρεγάτα, τρεις κορβέτες, τρία πολεμικά και τρία φορτηγά του αιγυπτιακού στόλου. Στο νέο μνημείο που είναι αφιερωμένο στη ναυμαχία αυτή, του οποίου τα αποκαλυπτήρια έγιναν το 2018, στην πλατεία Παραλίας, πραγματοποιείται επιμνημόσυνη δέηση, κατάθεση στεφανιών, τήρηση ενός λεπτού σιγής και ανάκρουση του Εθνικού Ύμνου, ενώ εκφωνείται πανηγυρικός, ομιλίες και απαγγελίες ποιημάτων από τους μαθητές των σχολείων της Μεθώνης, καθώς και παραδοσιακοί τοπικοί χοροί από τα μέλη του Πολιτιστικού Συλλόγου Μεθώνης. Το απόγευμα της ίδιας ημέρα στο Πνευματικό Κέντρο Μεθώνης, γίνεται ιστορική αναδρομή της ναυμαχίας, απαγγελίες ποιημάτων και μουσική εκδήλωση και στη συνέχεια, στο λιμάνι, μπροστά στο Κάστρο της Μεθώνης, ακολουθεί αναπαράσταση της ναυμαχίας και καύση πυροτεχνημάτων, ενώ ακολουθεί μικρή δεξίωση από τους συλλόγους της Μεθώνης μπροστά στο Πνευματικό Κέντρο. Κατά τη διάρκεια των εκδηλώσεων είναι ανοιχτή η έκθεση ιστορικών κειμηλίων από τον Σύλλογο Ελληνομνημόνων, στον χώρο του Πολιτιστικού Κέντρου Μεθώνης, με διοργανωτή τον Πολιτιστικό Σύλλογο Μεθώνης, τον Σύλλογο Πολλαπλών Δράσεων Μεθώνης και Ευρύτερης Περιοχής “Ιωάννης Καποδίστριας” και τον Σύλλογο Επαγγελματιών Μεθώνης''.
26 Απριλίου 1825: Επέτειος της πτώσης της Σφακτηρίας
Τον Απρίλιο, στην Πύλο, εορτάζεται η επέτειος της εξόδου του ιστιοφόρου “Αρης”, υπό τον Αναστάσιο Τσαμαδό, από την πολιορκημένη από τον Ιμπραήμ, Σφακτηρία (Πτώση της Σφακτηρίας (1825)). Τελείται δοξολογία στον Ιερό Ναό της Μεταμόρφωσης του Σωτήρος στο Κάστρο της Πύλου (Νιόκαστρο) και ακολουθεί εκφώνηση πανηγυρικού. Στη συνέχεια από την κεντρική προβλήτα του λιμανιού της Πύλου, αναχωρούν οι λάντζες για τη Σφακτηρία, όπου εκεί ψάλλεται επιμνημόσυνη δέηση και κατατίθονται στεφάνια στα μνημεία των πεσόντων Τσαμαδού, Αναγνωσταρά, Σαχίνη, καθώς και του φιλέλληνα Σαντόρε ντι Σανταρόζα.
Απόδοση τιμών στους συμμάχους αιχμάλωτους του Β’ Παγκοσμίου Πολέμου
Στην Πύλο και την Μεθώνη, πραγματοποιούνται τιμητικές εκδηλώσεις στη μνήμη των συμμάχων αιχμαλώτων πολέμου που σκοτώθηκαν κατά τον Β’ Παγκόσμιο Πόλεμο, όταν στα ανοιχτά των δύο αυτών κωμοπόλεων, τορπιλίστηκαν τα πλοία “Sebastiano Veniero” (στις 9 Δεκεμβρίου 1941, ανοιχτά της Μεθώνης) και “Ninio Bixio” (17 Αυγούστου 1942, ανοιχτά από τον όρμο του Ναβαρίνου), που τους μετέφεραν προς την Ιταλία. Στις εκδηλώσεις, του Μαίου του 2018, έγιναν παράλληλα και τα αποκαλυπτήρια των μνημείων, σε Πύλο και Μεθώνη, που ανεγέρθηκαν σε ανάμνηση των γεγονότων αυτών.
20 Μαΐου 1825: Επέτειος της μάχης στο Μανιάκι
Στο Μανιάκι, τον Μάιο, πραγματοποιούνται εκδηλώσεις για την επέτειο της Μάχης στο Μανιάκι (20 Μαΐου 1825), πολύ κοντά στον ομώνυμο λόφο, όπου έπεσε μαχόμενος ο Παπαφλέσσας. Το πρόγραμμα περιλαμβάνει Θεία Λειτουργία και επιμνημόσυνη δέηση. Μετά το πέρας των εκκλησιαστικών τελετών, κατατίθενται στεφάνια στο μνημείο στα Ταμπούρια. Η τελετή συνεχίζεται στον προαύλιο χώρο του Ιερού Ναού της Αναστάσεως του Χριστού, όπου ψάλλεται επιμνημόσυνη δέηση στον ανδριάντα του Παπαφλέσσα και ακολουθεί νεότερη κατάθεση στεφανιών και ο πανηγυρικός λόγος της ημέρας.
«Νεστόρεια»
Στη Χώρα, κάθε χρόνο τον Αύγουστο, διοργανώνονται, από τον Δήμο, τον Λαογραφικό - Πολιτιστικό Όμιλο Χώρας και διάφορους άλλους τοπικούς φορείς, τα «Νεστόρεια». Τα Νεστόρεια είναι σειρά πολιτιστικών δραστηριοτήτων και εκδηλώσεων. Κατά την έναρξη διεξάγονται αγώνες δρόμου στους οποίους συμμετέχουν αθλητές όλων των ηλικιών, ενώ στη συνέχεια τις επόμενες ημέρες, το πρόγραμμα εκδηλώσεων συνθέτουν διάφορες ημερίδες, συναυλίες, θεατρικές παραστάσεις, ενώ παρουσιάζονται τα παραδοσιακά προϊόντα και οι τοπικές γεύσεις της περιοχής.
20 Οκτωβρίου 1827: Επέτειος της ναυμαχίας του Ναυαρίνου - «Ναυαρίνεια»
Στο Λιμάνι της Πύλου, με τη συμμετοχή του Ελληνικού Πολεμικού Ναυτικού, καθώς και εκπροσώπων ή/και πλοίων από τις τρεις συμμαχικές χώρες, αλλά και με διάφορες παράλληλες εκδηλώσεις, σε άλλα σημεία της κωμόπολης, διοργανώνονται κάθε χρόνο, τα «Ναυαρίνεια» σε απόδοση τιμών για την επέτειο της ιστορικής Ναυμαχίας του Ναυαρίνου.
Επέτειος της 28ης Οκτωβρίου
Οι εορτασμοί για την επέτειο της 28ης Οκτωβρίου 1940, γίνονται τόσο στην Πύλο, όσο και στους οικισμούς Χώρα Μεθώνη, Κορώνη, Καλλιθέα, Κορυφάσιο, Βλαχόπουλο, Στενωσιά, Χαρακοπιό, Φοινικούντα, Χανδρινός και Σουληνάρι, όπου οι κεντρικοί δρόμοι γεμίζουν με κόσμο, που σπεύδει να καμαρώσει και να χειροκροτήσει την μαθητιώσα νεολαία, η οποία λαμβάνει μέρος στις κατά τόπους παρελάσεις. Στην έδρα του Δήμου, την Πύλο, κατά την εθιμοτυπική τελετή, τελείται δοξολογία στον Ιερό Ναό της Κοιμήσεως της Θεοτόκου και στη συνέχεια επιμνημόσυνη δέηση στο μνημείο των πεσόντων, όπου κατατήθονται στεφάνια στη μνήμη των θυμάτων των εθνικών αγώνων.
Χριστούγεννα-Πρωτοχρονιά
Τα Χριστούγεννα και την Πρωτοχρονιά διοργανώνονται διάφορες εκδηλώσεις στις κωμοπόλεις και τα μεγάλα χωριά του Δήμου. Στις εκδηλώσεις που γίνονται στην Πύλο, περιλαμβάνεται επίσης η παραδοσιακή φωταγώγηση του χριστουγεννιάτικου δένδρου με τη συνοδεία μαθητών από νηπιαγωγεία και δημοτικά σχολεία του Δήμου.
Εκπαίδευση - σχολεία
Εκτός από τα ζητήματα διοικητικού περιεχομένου, από το Δήμο δίνεται ιδιαίτερη έμφαση στο θέμα της μετακίνησης των μαθητών, αλλά και της ανάγκης για επιπλέον σύγχρονο εξοπλισμό, όπως πληροφορικής, για τα σχολεία αρμοδιότητας του Δήμου. Ο Δήμος έχει θέσει επίσης σε λειτουργία και ένα πρόγραμμα οικονομικής υποστήριξης προς τους μαθητές της πρωτοβάθμιας εκπαίδευσης, των οποίων οι οικογένειες αντιμετωπίζουν οικονομικές δυσκολίες, προσφέροντας κυρίως τη δωρεάν αγορά σε διάφορα σχολικά είδη πρώτης ανάγκης.
Πρωτοβάθμια εκπαίδευση
Η πρωτοβάθμια εκπαίδευση του Δήμου περιλαμβάνει 13 Νηπιαγωγεία και 12 Δημοτικά Σχολεία, τα οποία εποπτεύονται από το Υπουργείο Παιδείας, Έρευνας και Θρησκευμάτων και υποστηρίζονται από την Σχολική Επιτροπή Μονάδων Πρωτοβάθμιας Εκπαίδευσης του Δήμου.
Δημοτικά Σχολεία
Δευτεροβάθμια εκπαίδευση
Η δευτεροβάθμια εκπαίδευση του δήμου περιλαμβάνει 4 Γυμνάσια και 4 Λύκεια τα οποία εποπτεύονται από το Υπουργείο Παιδείας, Έρευνας και Θρησκευμάτων και υποστηρίζονται από την Σχολική Επιτροπή Μονάδων Δευτεροβάθμιας Εκπαίδευσης του Δήμου.
Λύκεια
Ο Δήμος Πύλου - Νέστορος έχει προγραμματίσει επίσης την αναβάθμιση του διατηρητέου σχολικού κτηρίου “Συγγρού”, στην Μεθώνη, με προϋπολογισμό του έργου στα 256.794,10 ευρώ, μέσω χρηματοδότησης από το ΕΣΠΑ.
Σχολική Βιβλιοθήκη Μεθώνης
Σε ανανεωμένο χώρο του Γενικού Λυκείου και Γυμνασίου Μεθώνης, λειτουργεί και πρότυπη βιβλιοθήκη, η οποία έχει σχεδιαστεί για να παρέχει στους μαθητές περαιτέρω μόρφωση, αξιοποιώντας ιδιαίτερα τα υπάρχοντα διαδραστικά συστήματα εκπαίδευσης.
Κέντρο Δια Βίου Μάθησης
Το Κέντρο Δια Βίου Μάθησης του Δήμου Πύλου – Νέστορος (ΚΔΒΜ Πύλου – Νέστορος), με έδρα το παλαιό Δημαρχείο της Κορώνης, από τον Φεβρουάριο του 2014, υλοποίησε διάφορα προγράμματα εκπαίδευσης ενηλίκων σε όλες τις Κοινότητες του Δήμου χωρίς καμιά οικονομική επιβάρυνση των συμμετεχόντων.
Παραχωρήσεις παλαιών σχολικών κτιρίων σε πολιτιστικούς φορείς
Ο Δήμος Πύλου – Νέστορος, με διάφορες αποφάσεις του, έχει παραχωρήσει σε διάφορους πολιτιστικούς φορείς και συλλόγους μερικά από τα παλαιότερα κτίρια πρώην Δημοτικών Σχολείων, των οποίων έχει ανασταλεί η λειτουργία τους. Ανάμεσα σε αυτά περιλαμβάνονται:
Εθελοντικός καθαρισμός
Λίγο πριν τις αρχές του Καλοκαιριού πραγματοποιούνται διάφορες δραστηριότητες εθελοντικού καθαρισμός από μαθητές, προσκόπους, διάφορους κοινωνικούς φορείς, το Δήμο Πύλου - Νέστορος και κατοίκους της περιοχής. Οι εθελοντες κάθε ηλικίας που συμμετέχουν, καθαρίζουν διάφορους χώρους, όπως την κεντρική πλατεία της Πύλου, τον περιβάλλοντα χώρο του κλειστού Γυμναστηρίου της Πύλου, τα μνημεία στον κόλπο του Ναυαρίνου και την Παραλία Διβαρίου.
2010
Αποτελέσματα αυτοδιοικητικών εκλογών του 2010 για το Δήμο Πύλου - Νέστορος:
2014
Αποτελέσματα αυτοδιοικητικών εκλογών του 2014 για το Δήμο Πύλου - Νέστορος:
Αδελφοποιήσεις
Ο Δήμος Πύλου Νέστορος έχει αδελφοποιηθεί με τους εξής δήμους-πόλεις:
Χάρτης
<mapframe latitude="36.933428" longitude="21.876526" zoom="11" width="1000" height="630" align="center" />
Πυλου-Νεστορος Πυλου-Νεστορος Κατηγορία:Επαρχία Πυλίας Κατηγορία:Πύλος
Δομοκός
Ο Δομοκός είναι ορεινή κωμόπολη της Στερεάς Ελλάδας στην Περιφερειακή Ενότητα Φθιώτιδας. Σύμφωνα με την απογραφή του 2011 ο πληθυσμός του είναι 1.531 κάτοικοι. Είναι έδρα του ομώνυμου Δήμου, ενώ έως το 2011 υπήρξε πρωτεύουσα της τέως επαρχίας Δομοκού. Βρίσκεται κτισμένος σε υψόμετρο 561 μέτρων στις βόρειες πλαγιές του βουνού Ξεροβούνι (υψόμετρο 982 μ.) και απέχει 38 χλμ. ΒΔ. από τη Λαμία και 25 χλμ. ΝΔ. από τα Φάρσαλα.